# 

# **KEMPELEEN TENNIS RY**

**TOIMINTAKERTOMUS VUODELTA 2020**

1. Yleistä

Kempeleen Tennis ry on perustettu 22.5.1986 jatkamaan vuonna 1978 perustetun KeP-77 tennisjaoston toimintaa. Seuran tarkoituksena on edistää liikuntaharrastusta seuran toiminta-alueella siten, että mahdollisimman moni seuran jäsen harrastaisi kunto-, kilpa- tai huippu-urheilua edellytystensä ja tarpeidensa mukaan.

Seura toteuttaa tarkoitustaan tarjoamalla jäsenilleen kilpailu-, koulutus-, valmennus-, harjoitus-, nuoriso-, tiedotus- ja suhdetoimintaa. Toiminnan tavoitteena on kasvattaa yhteiskunnalle ruumiillisesti ja henkisesti vireitä ja hyödyllisiä kansalaisia.

1. Kokoukset

Sääntömääräinen kevätkokous pidettiin 7.5. ja syyskokous 13.10. Tämän lisäksi johtokunta kokoontui neljä kertaa.

1. Hallinto

Seuran puheenjohtajana toimi Jussi Näykki ja varapuheenjohtajana Ilari Pönkkö. Sihteerinä oli Lasse Jauhonen ja rahastonhoitajana Jaakko Kivelä. Muut hallituksen jäsenet olivat Eera Karppinen, Oskari Honkavara, Tatu Prykäri ja Vesa Isoviita.

1. Jäsenmäärä ja jäsenten huolto

Jäsenmäärä 31.12.2020 oli seuran oman jäsenrekisterin perusteella 51 henkilöä (Naiset: 3, Tytöt: 4, Pojat: 22 ja miehet 22). Kaikki jäsenet ovat oikeutettuja lukemaan Tennisliiton sähköisen jäsenlehden [www.tennislehti.fi](http://www.tennislehti.fi) sekä mobiilisovellukseen. Jäseniä tiedotettiin seuran toiminnasta kotisivujen kautta [www.kempeleentennis.fi](http://www.kempeleentennis.fi).

1. Toiminta

Toiminnan painopistealueena oli juniori-, harrastus-, valmennus- ja kilpailutoiminta tenniksessä. Tämän lisäksi seuralla oli jäsenilleen ja kunnan nuorille viikoittainen matalan kynnyksen ilmainen pöytätennisvuoro. Seura on aktiivinen toimija Kempeleen kunnassa. Tarkoituksena on edistää myös lasten ja vanhempien yhdessä liikkumista alueen lähiliikuntapaikkoja hyödyntäen.

6. Tenniskurssit ja -kilpailut

Seura järjesti junioreille valmennustoimintaa läpi vuoden. Syksyllä ei järjestetty perinteistä Hyvä kasvaa Kempeleessä -tapahtumaa koronan vuoksi, mutta ensi vuonna on tarkoitus jällee olla mukana tapahtumassa. Koronan vuoksi KemTenin perinteisiä kansallisia kilpailuja ei voinut myöskään järjestää. Jatkoimme yhteistyötä muiden Pohjois-Suomen tennisseurojen kanssa järjestäen mm. Kemiin ison juniorileirin yhteistyössä Kemin ja Rovaniemen tennisseurojen kanssa.

Seuran jäsenet osallistuivat aktiivisesti alueen kansallisiin kilpailuihin, OVS-tourille sekä mini- ja midi- ja vihreän pallon tenniskilpailuihin sekä -leireihin koronan niin salliessa. Seuralla oli edustus miesten sarjatenniksessä III-divisioonassa sekö ulko- että sisäkaudella. Seura osallistui jo neljättä kertaa Oulun alueen puulaakisarjaan, korkkariliigaan, kilpatenniksen kynnyksen madaltamiseksi. Useilla ensikertalaisilla vahvistettu kilpailukykyinen joukkue venyi mestaruuteen saakka.

7. Toimitilat

Ulkokaudella seura käytti kunnan omistamia Sarkkirannan hiekkatekonurmikenttiä, Nortal Portalin (Oulunsalo) massakenttiä ja tarpeen tullen Nallisportin massakenttiä. Talvella pelattiin Nallisportissa sekä Kirkonkylän ja Linnakankaan koulujen saleissa. Pöytätennistä pelattiin lukion salissa. Kempeleeseen tarvittaisiin ehdottomasti sisähalli tennikseen, jotta jäsenet voisivat harjoitella talvikaudellakin aktiivisesti. Tämä edesauttaisi etenkin nuorten pelaajien kehitystä ja pitäisi seuravalmennuksen laadukkaana. Myös massakenttien saaminen Ylikylän puolelle olisi iso askel kohti parempaa toimintaa varsinkin kilpatenniksen puolella.

8. Seuratuki

Meillä oli aktiivinen vuosi seuratuen (3500€) saamisen ansiosta. Tällä kertaa rahoitus kohdennettiin isoimpien junioreidemme pitämiseen mukana seuran toiminnassa valmennuksen ja hallinnon tehtävien muodossa otsikolla ”Nuoret neuvoo nappuloita”. Hankkeessa kehitettiin myös oheisharjoittelutoimintaa, koska talvisin tennisharjoitteluolosuhteet ovat heikkoja kunnassamme. Hanke oli kaiken kaikkiaan erittäin onnistunut, vaikka haastetta onkin ollut nuorten toimintaan sitoutumisen kanssa. Tällä hetkellä yksi nuori toimii seuran johtokunnassa ja toinen on apuvalmentajana säännöllisesti valmentaen neljä tuntia viikossa kolmea eri ryhmää.

Hankkeen myötä saimme perustettua yhden ison valmennusryhmän 6-9-vuotiaille junioreille. Nuoren apuvalmentajan avulla olemme pystyneet ottamaan ryhmään tavallista enemmän pelaajia. Tämän lisäksi kesällä oli yksi ryhmä seurayhteistyönä jääkiekkopelaajille. Nuorille valmentajanaluille tarjottiin alueen huippuvalmentaja Paul Taguen avulla yhteensä kolme viikkoa intensiivistä tennisvalmennuskoulutusta Paulin järjestäessä perinteiset tenniskurssit seuramme pienemmille junioreille.

9. Talous

Seura on vakaavarainen ja taloudellisesti melko itsenäinen toimija Pohjois-Suomen tenniksessä. Jäsenet ja kuntalaiset ovat ottaneet aktiivisemmin käyttöönsä Sarkkirannan kenttien sähköisen kalenteriin, joka on saanut paljon kehuja toimivuudestaan. Tänä vuonna emme voineet järjestää kansallisia kilpailuja, mikä luonnollisesti rokotti seuran taloutta jonkin verran.

10. Kustannussyistä edustajaa Tennisliiton kokouksiin ei lähetetty.

## KEMPELEEN TENNIS RY

**JOHTOKUNTA**

**6.4.2021**